ดอลล์ปรับขึ้น ขณะตลาดจับตาประชุมเฟด
สกุลเงินดอลลาร์สหรัฐปรับตัวเพิ่มขึ้นเมื่อเทียบสกุลเงินหลักส่วนใหญ่เมื่อคืนนี้ (24 ก.ค.) ขณะที่นักลงทุนจับตาการประชุมนโยบายการเงินของธนาคารกลางสหรัฐ (FED) ที่จะมีขึ้นในสัปดาห์หน้าอย่างใกล้ชิด เนื่องจากหวังว่าจะเห็นการส่งสัญญาณถึงการปรับขึ้นอัตราดอกเบี้ยเพิ่มเติม
26 ก.ค. 2558

สำนักข่าวอินโฟเควสท์รายงานว่า ค่าเงินยูโรปรับตัวลดลงเมื่อเทียบกับดอลลาร์สหรัฐ ที่ระดับ 1.0980 ดอลลาร์สหรัฐ จากระดับ 1.1002 ดอลลาร์ ขณะที่เงินปอนด์ลดลงแตะ 1.5511 ดอลลาร์สหรัฐ จากระดับ 1.5515 ดอลลาร์สหรัฐ
ค่าเงินดอลลาร์สหรัฐปรับตัวลดลงเมื่อเทียบกับเงินเยนที่ระดับ 123.75 เยน จากระดับ 123.81 เยน และเพิ่มขึ้นเมื่อเทียบกับฟรังค์สวิสที่ระดับ 0.9627 ฟรังค์ จากระดับ 0.9575 ฟรังค์ ขณะที่ค่าเงินดอลลาร์ออสเตรเลียปรับตัวลดลงเมื่อเทียบกับดอลลาร์สหรัฐที่ระดับ 0.7278 ดอลลาร์สหรัฐ จากระดับ 0.7361 ดอลลาร์สหรัฐ และค่าเงินดอลลาร์แคนาดาเพิ่มขึ้นแตะระดับ 1.3068 ดอลลาร์สหรัฐ จากระดับ 1.3038 ดอลลาร์สหรัฐ
นักลงทุนจับตาการประชุมของคณะกรรมการกำหนดนโยบายการเงิน (FOMC) ของเฟดซึ่งจะมีขึ้นในวันพุธนี้ ซึ่งจะเป็นการหารือเกี่ยวกับการกำหนดนโยบายการเงินในระยะสั้น การเปิดเผยข้อมูลเศรษฐกิจที่แข็งแกร่งในระยะนี้ของสหรัฐ ได้กระตุ้นการคาดการณ์ของตลาดที่ว่า เฟดจะปรับขึ้นอัตราดอกเบี้ยในสิ้นปีนี้ สำนักข่าวซินหัวรายงาน